स्टीव स्मिथ
स्टीव स्मिथ ऑस्ट्रेलियाई क्रिकेटर हैं, और पहले ऑस्ट्रेलिया क्रिकेट टीम के तीनों फॉर्मेट के कप्तान रह चुके हैं। 23 दिसंबर 2015 को, 2014-15 सत्र के लिए स्मिथ को आईसीसी क्रिकेटर ऑफ द ईयर और टेस्ट क्रिकेटर ऑफ द ईयर के नाम पर सर गारफील्ड सोबर्स ट्रॉफी से सम्मानित किए गए थे। 2014 में, मार्टिन क्रो ने जो रूट, केन विलियमसन और विराट कोहली के साथ स्मिथ को टेस्ट क्रिकेट के युवा फैब चार में से एक के रूप में वर्णित किया। 2014 ब्रिसबेन टेस्ट मे  पहली बार ऑस्ट्रेलिया के लिए कप्तानी करते हुए उन्होंने शतक लगाया था | इस दौरान वो बतौर कप्तान अपने पहले ही मैच में शतक लगाने वाले सबसे युवा ऑस्ट्रेलियाई क्रिकेटर बन गए थे | ब्रिसबेन के एशेज श्रृंखला 2017 पहले टेस्ट में, स्मिथ ने श्रृंखला की पहली शताब्दी में नाबाद 141 रन बनाये, जो संयोगवश अपनी 105 वीं पारी में उनका 21 वां टेस्ट शतक था - वह डॉन ब्रैडमैन और सुनील गावस्कर के बाद 21 टेस्ट शतक बनाने में तीसरे सबसे तेज बल्लेबाज बने हैं। टेस्ट क्रिकेट में सबसे तेज 7,000 रन पूरे करने का विश्व रिकॉर्ड भी उनके नाम ही है | उन्होंने 126 पारियों में यह कारनामा किया. इससे पहले यह रिकॉर्ड इंग्लैंड के वॉली हेमंड के नाम था, जिन्होंने 131 पारियों में 7.000 रन पूरे किए थे | स्टीव स्मिथ साउथ अफ्रीका क्रिकेट टीम के सामने बॉल टैंपरिंग करते हुए पकड़े गए थे, उसके बाद स्टीव स्मिथ को 1 साल के लिए अंतरराष्ट्रीय क्रिकेट से निलंबित कर दिया गया। डॉन ब्रैडमैन के बाद स्टीव स्मिथ ने सबसे तेज 27 टेस्ट शतक  ठोके है. डॉन ब्रैडमैन ने सबसे तेज 70 पारियों में 27 टेस्ट शतक ठोके थे. स्टीव स्मिथ ने डॉन ब्रैडमैन के बाद सबसे तेज 136 पारियों में यह उपलब्धि हासिल की है. इस मामले में सचिन और कोहली को भी स्मिथ ने पीछे छोड़ दिया है. सचिन और कोहली ने 141 पारियों में ये रिकॉर्ड बनाया था.   2022 लाहौर टेस्ट में स्टीव स्मिथ ने टेस्ट करियर में सबसे तेज 8 हजार रन पूरे कर लिए हैं. ऐसा करके उन्होंने टेस्ट क्रिकेट में इतिहास रचा था | उन्होंने 151 पारियों में 8 हजार टेस्ट रन पूरे किए और साथ ही कुमार संगकारा के रिकॉर्ड को तोड़ा | स्मिथ टेस्ट क्रिकेट के इतिहास में पहले ऐसे खिलाड़ी बने, जिन्होंने लगातार 4 साल 70 से अधिक की औसत से 1000 या उससे ज्यादा रन बनाए हैं |